· ‘n Vinniger styging in die seevlak.
· Meer hittegolwe en droogtes, wat na meer konflikte oor varswaterbronne sal lei.
· Meer uiterste weerstoestande, waardeur oorstromings en die vernietiging van eiendom veroorsaak sal word.
· ‘n Groter potensiaal vir hitte-verwante siektes en sterftes, asook die wyer verspreiding van aansteeklike siektes wat deur insekte en rotte na gebiede versprei sal word waar dit vroeër onbekend was.
· Indien klimaatsverandering onbeheerd voortgaan, sal ons gesondheid, ons stede, ons plase, asook die woude, strande, vleilande en ander natuurlike habitats deur aardverwarming bedreig word. Huis PJ Strauss hard getref die week | Netwerk24
Huis PJ Strauss hard getref die week
Deur Breyten Cupido 24 Julie 2020 11:17
PJ Strauss, ’n tehuis vir bejaardes in Ceres, is die afgelope paar dae hard deur dié Covid-19-pandemie getref met altesaam 10 van sy inwoners wat reeds positief getoets is.
Standard het verneem dat drie van dié inwoners tans sorg in die hospitaal ontvang terwyl die ander sewe by die tehuis versorg word.
“Die inwoners het almal ligte simptome getoon, maar in die belang van ons ander inwoners en personeel het ons hulle spoedig in afsondering geplaas totdat ons toetsing kon reël,” sê die uitvoerende hoof van Badisa, Christine Quickfall.
Standard het verneem dat mense Woensdagaand (22 Julie) op sosiale media paniekbevange was toe hulle hoor dat daar ’n paar sterfgevalle by Huis PJ Strauss aangemeld is, maar volgens Quickfall is die sewe sterfgevalle wat hulle die afgelope week gehad het nie as gevolg van Covid-19 nie.
Die behandeling en versorging wat tans aan die sewe inwoners van PJ Strauss-tehuis gegee word, word volgens streng protokolle bestuur en gemonitor. Quickfall het ook bygevoeg hulle toestand is tans stabiel en hulle sterk goed aan.
“Ons het sedert die begin van Maart by alle Badisa-sentrums omvattende riglyne en protokolle geïmplementeer en dit was deurentyd noukeurig nagekom,” sê Quickfall.
Quickfall het verder aan Standard genoem dat drie personeellede die virus opgedoen het en twee is in selfafsondering terwyl die ander personeellid stabiel in die hospitaal is.
Ons het wel een bevestigde Covid-19-sterfte aangemeld, maar die res van die sterfgevalle was weens natuurlike oorsake.
“Ons het wel een bevestigde Covid-19-sterfte aangemeld, maar die res van die sterfgevalle was weens natuurlike oorsake.”
Huis PJ Strauss voldoen volgens die bestuur aan die nodige voorsorgmaatreëls en almal maak gebruik van beskermde klere om hulself te beskerm. Die hele fasiliteit is ook Donderdag (23 Julie) vir die derde keer sedert die uitbreek van die pandemie in Maart vanjaar diep skoongemaak.
“Met die uitbreek van die Covid-19-pandemie was daar ’n besluit geneem om alle besluitneming te sentraliseer omdat die dinamika van die virus onbekend was en om besluitneming konsekwent uit te voer,” vertel Quickfall.
Uitgebreide protokolle en riglyne vir voorkoming is uitgereik en personeel is toepaslik opgelei. Die sentrale bestuur word daagliks op hoogte gehou van die stand van infeksies by alle Badisa-programme en uitdagende kwessies word ook daagliks deurgegee.
“Dit stel ons dus in staat om neigings te identifiseer en hulp te verleen op ’n individuele basis om ons volle ondersteuning te gee.”
Quickfall het verder genoem dat inwoners glad nie die perseel mag verlaat nie en as hulle onafwendbaar die perseel moet verlaat dan geld streng afsonderingprotokolle as hulle terugkeer.
“Ons skep wel die geleentheid vir familie en vriende om binne afstand van sig en gehoor hul geliefdes te sien om vereensaming te voorkom. Geskenke en pakkies word toegelaat, maar word eers behoorlik gereinig.”
Quickfall noem verder die pandemie was “lewensveranderend en dramaties” met geen resep wat as voorskrif kon dien nie.
“Die Badisa-organisasie is dus geweldig trots op die bestuurders en personeel se kollektiewe kundigheid, ervaring en toewyding om die virus by ons geriewe te bekamp.”